**OBRAZEC IN NAVODILA:**

* za ocenjevanje stanovanjskih in socialnih razmer;
* za ocenjevanje prednostnih kategorij;
* za pravilno izpolnitev vloge za dodelitev neprofitnega najemnega stanovanja.

|  |  |
| --- | --- |
| **I.** | **STANOVANJSKE RAZMERE** |

|  |  |  |  |
| --- | --- | --- | --- |
| **1.** | **Stanovanjski status**: |  |  |
| 1.1. | vlagatelj razpisa je brez stanovanja, ima naslov na pristojnih  institucijah | **240** | **točk** |
| 1.2. | vlagatelj razpisa prebiva v prostorih za začasno bivanje, v drugih  nestanovanjskih prostorih, | **220** | **točk** |
| 1.3. | vlagatelj razpisa je najemnik ali podnajemnik tržnega stanovanja | **190** | **točk** |
| 1.4. | vlagatelj razpisa prebiva v delavskem domu, stanovanjski  skupini, študentskem domu ali službenem stanovanju | **170** | **točk** |
| 1.5. | vlagatelj razpisa prebiva v neprofitnem stanovanju po 29. členu  tega Pravilnika | **180** | **točk** |
| 1.6. | vlagatelj razpisa prebiva pri starših, sorodnikih ali prijateljih | **170** | **točk** |
| 1.7. | vlagatelj razpisa je najemnik stanovanja, odvzetega po predpisih  o podržavljenju in vrnjenega prvotnemu lastniku (v nadaljnjem besedilu: denacionalizirano stanovanje) | **190** | **točk** |
| 1.8. | vlagatelj razpisa je bivši hišnik in prebiva v hišniškem  stanovanju | **200** | **točk** |
| 1.9. | vlagatelj razpisa je bivši hišnik, zoper katerega je vložena tožba na izpraznitev hišniškega stanovanja ali mu je že odpovedano  najemno razmerje | **230** | **točk** |
| 1.10 | vlagatelj razpisa je solastnik stanovanja v tretjinskem ali  manjšem solastniškem deležu, ki ne presega 40 % vrednosti zanj primernega stanovanja in v tem stanovanju prebiva | **160** | **točk** |

|  |  |  |  |
| --- | --- | --- | --- |
| **2.** | **Kvaliteta bivanja:** |  |  |
| 2.1. | bivanje v neprimernem stanovanju | **50** | **točk** |

|  |  |  |  |  |  |
| --- | --- | --- | --- | --- | --- |
| **3.** | **Neprimerna površina stanovanja:** |  | |  | |
| 3.1. | Utesnjenost v stanovanju: |  | |  | |
| 3.1.1. | do vključno 4 m2 na družinskega člana | | **20** | | **točk** | |
| 3.1.2. | nad 4 m2 do vključno 8 m2 na družinskega člana | | **15** | | **točk** | |
| 3.1.3. | nad 8 m2 do vključno 12 m2 na družinskega člana | | **10** | | **točk** | |
| 3.2. | Preveliko stanovanje glede na število uporabnikov (nad 20 m2 , velja le za denacionalizirana stanovanja) | | **15** | | **točk** | |

|  |  |  |  |  |  |  |
| --- | --- | --- | --- | --- | --- | --- |
| **4.** | **Funkcionalnost stanovanja:** |  | | |  | |
| 4.1. | stanovanje z arhitektonskimi ovirami | | **50** | **točk** | |
| 4.2 | stanovanje z vhodom neposredno z dvorišča | | **10** | **točk** | |

|  |  |
| --- | --- |
| **II.** | **SOCIALNE RAZMERE** |

|  |  |  |  |  |  |
| --- | --- | --- | --- | --- | --- |
| **5.** | **Število članov gospodinjstva:** |  | |  | |
| 5.1. | za vsakega mladoletnega otroka | | **30** | | **točk** | |
| 5.2. | družina s članom gospodinjstva, starim nad 65 let | | **30** | | **točk** | |

|  |  |  |  |
| --- | --- | --- | --- |
| **6.** | **Ločeno življenje:** |  |  |
| 6.1. | ločeno življenje roditeljev in mladoletnih otrok, zaradi neprimernih  stanovanjskih razmer (rejništvo, oskrba v tuji družini, zavodu) | **60** | **točk** |
| 6.2. | status roditelja, ki sam preživlja otroka (samohranilec) | **40** | **točk** |

|  |  |  |  |
| --- | --- | --- | --- |
| **7.** | **Zdravstvene razmere:** |  |  |
| 7. 1. | trajna obolenja mladoletnih otrok, pogojena s slabimi  stanovanjskimi razmerami | **80** | **točk** |
| 7.2. | trajna obolenja pogojena s slabimi stanovanjskimi razmerami | **60** | **točk** |
|  |  |  |  |

|  |  |
| --- | --- |
| **III.** | **PREDNOSTNE KATEGORIJE PROSILCEV** |

|  |  |
| --- | --- |
| **8. Mlade družine, mladi:** |  |
| 8.1. starost družine do 35 let | **100 točk** |
| 8.2. starost prosilca do 30 let | **100 točk** |

|  |  |
| --- | --- |
|  |  |

|  |  |
| --- | --- |
| **9. Državljani z daljšo delovno dobo brez stanovanja ali podnajemniki:** | **50 točk** |

|  |  |
| --- | --- |
| **10. Žrtve nasilja v družini** | **100 točk** |

|  |
| --- |
| **11. Osebe s statusom žrtve vojnega nasilja 60 točk** |
| **12. Druge prednostne kategorije prosilcev, skladno s tretjim odstavkom 6. člena Pravilnika** |

1. **Število let bivanja vlagatelja s stalnim bivališčem v Občini Grosuplje:**

|  |  |
| --- | --- |
| nad 5 do 10 let | 50 točk |
| nad 10 do 15 let | 70 točk |
| nad 15 do 20 let | 100 točk |
| nad 20 let | 150 točk |

Upošteva se število let dopolnjenih v letu tega javnega razpisa. V primeru prekinitve bivanja se leta seštevajo. Doba stalnega bivanja se točkuje na podlagi potrdila Upravne enote Grosuplje, Taborska cesta 1, 1290 Grosuplje.

1. **Izobrazba vlagatelja (srednja, višja , visoka ali univerzitetna, magisterij – upoštevaje razlike med »pred bolonjskim« in »bolonjskim« študijem):**

|  |  |
| --- | --- |
| srednja | 110 točk |
| višja , visoka ali univerzitetna oz. II. bolonjska stopnja | 120 točk |
| več | 130 točk |

Izobrazba se točkuje na podlagi dokazila o zaključeni stopnji izobraževanja (kopija zaključnega spričevala, diploma, potrdilo izobraževalne institucije.

Pri razreševanju vlog za pridobitev neprofitnih stanovanj v najem imajo prednost prosilci z daljšo dobo bivanja v občini, mlade družine ter mladi do 30 let, prosilci z doseženo višjo stopnjo izobrazbe, s čimer se občanom omogoča večje možnosti pridobitve neprofitnega stanovanja po končanem študiju in ureditev družinskega življenja.

Če več prosilcev doseže **enako število točk** glede na oceno stanovanjskih in drugih razmer, se prednost določi glede na uvrstitev prosilcev v prednostne kategorije prosilcev ob upoštevanju naslednjega vrstnega reda: **prosilci z daljšo dobo stalnega bivanja v Občini Grosuplje, mlade družine, prosilci z daljšo delovno dobo.** V primeru, da so prosilci prvo opredeljene kategorije še vedno izenačeni, se postopek nadaljuje z naslednjo prednostno kategorijo.

# POJASNILA ZA UPORABO PRAVILNIKA IN OBRAZCA ZA OCENO STANOVANJSKIH IN SOCIALNIH RAZMER VLAGATELJEV OZIROMA NAVODILA ZA PRAVILNO IZPOLNITEV VLOGE ZA DODELITEV NEPROFITNEGA NAJEMNEGA STANOVANJA

1. **Pojasnila za uporabo Pravilnika**

**K 3. členu Pravilnika - vrednotenje premoženja**

Glede lastništva premoženja vlagatelja in ostalih članov gospodinjstva, ki z njim stalno prebivajo, se v premoženje ne všteva vrednost poslovnih prostorov in opreme do celotne vrednosti primernega stanovanja, kolikor gre za dejavnost, s katero se vlagatelj preživlja.

Kolikor gre za vlagatelja invalida oziroma družino z invalidnim članom, se ob predložitvi ustreznih dokazil od celotnih dohodkov gospodinjstva odšteje znesek, ki ga invalid namenja za nakup določenih pripomočkov, ki jih potrebuje zaradi invalidnosti.

Kolikor gre za žrtev nasilja v družini, ki zaradi nasilja v družini ne more koristiti pravice do solastniškega deleža na stanovanju ali stanovanjski hiši, se obseg stanovanjskega premoženja posebej evidentira in upošteva pri odločitvi najemodajalca o času najema in višini najemnine.

Pojem »drugo premoženje« pod četrto alineo zadeva vse drugo premoženje v državi in v tujini, premično ali nepremično, razen stanovanjskega premoženja po tretji alinei prvega odstavka 3. člena Pravilnika.

Pri vrednotenju drugega premoženja v razmerju do vrednosti primernega stanovanja se kot primerno upošteva stanovanje, točkovano s 320 točkami, vrednost točke 2,63 EUR in površina stanovanja v povezavi s številom uporabnikov stanovanja, slednje v višini gornjih razponov, predvidenih za stanovanja s plačilom lastne udeležbe in varščine po 14. členu Pravilnika.

# K 4. členu Pravilnika - dodatni pogoji

V zvezi z dodatnimi pogoji, ki jih lahko predpiše najemodajalec neprofitnega stanovanja, je kot možen primer že v 87. členu Stanovanjskega zakona navedena doba bivanja v občini, točke, ki jih je moč doseči z dodatnimi pogoji, pa ne smejo presegati dopustnega 25 % odmika od števila točk iz obrazca. Dodatni pogoji se tako lahko točkujejo z največ 133 točkami.

# K 5. členu Pravilnika - izračun letnih neto dohodkov gospodinjstva

Dohodek gospodinjstva se upošteva v obsegu in na način, določenima v zakonu, ki ureja uveljavljanje pravic iz javnih sredstev. V primeru, da vlagatelj ali član gospodinjstva v času razpisa ni zaposlen, se pri izračunu dohodka šteje, da ta oseba nima dohodkov.

# K 6. členu Pravilnika - prednostne skupine prosilcev

Stanovanjski zakon v 87. členu primeroma navaja prednostne skupine vlagateljev, zato Pravilnik izrecno dopušča, da najemodajalci neprofitnih stanovanj vključijo v razpis po svoji presoji še kakšno drugo prednostno kategorijo, kar pa zahteva utemeljitev v razpisu.

Najemodajalci neprofitnih stanovanj v posameznem razpisu tudi izrecno določijo, katera kategorija vlagateljev ima prednost ob predpostavki enakega števila točk.

# K 9. členu Pravilnika - oprostitev plačila lastne udeležbe in varščine

Mejni zneski dohodka gospodinjstva se nanašajo na obdobje koledarskega leta pred razpisom oziroma na obdobje,ko so vlagatelji prejeli zadnjo odločbo o dohodnini in ki so dohodki primerljivi z razpoložljivimi podatki za raven države.

# K 14. členu Pravilnika - izračunavanje subvencij k najemninam

Kot zgornje meje pri izračunavanju subvencij k najemninam se upošteva gornje površinske mere stanovanj (za enočlansko gospodinjstvo 30 m2 ali do 40 m2, za dvočlansko gospodinjstvo 45 m2…).

Če najemniku, ki je uspel na razpisu, najemodajalec ne more zagotoviti ustreznega stanovanja po površini, mu lahko ponudi v najem večje stanovanje. Če se upravičenec z najemom večjega stanovanja strinja, mu najemodajalec lahko računa neprofitno najemnino, vendar le do primerne površine, ki velja po prvem odstavku 14. člena Pravilnika za prvo večje število članov gospodinjstva (npr: če je upravičenec samski, mu lahko zaračuna neprofitno najemnino do zgornje meje površine za 2-člansko gospodinjstvo). V primeru, da stanovanje presega površino iz prejšnjega stavka, se za to razliko obračuna prosto oblikovana najemnina.

Najemnik tržnega stanovanja se sam odloča, kako veliko stanovanje bo vzel v najem. Zato se kot zgornja meja pri izračunavanju subvencije za enočlansko gospodinjstvo pri tržnem stanovanju upošteva površina stanovanja do 30 m2.

# K 20. členu Pravilnika- sestava komisije

Odločitev o sestavi komisij je v pristojnosti najemodajalca.

# Pojasnila za uporabo obrazca oziroma navodila za pravilno izpolnitev Vloge za dodelitev neprofitnega najemnega stanovanja

1. **STANOVANJSKE RAZMERE**

Če je mogoče vlagatelja razpisa točkovati po dveh različnih stanovanjskih statusih, se upošteva tistega, ki mu prinaša večje število točk.

Če se vlagatelja razpisa točkuje po točki 1.1. ali po točki 1.2., je točkovanje pod točkami 2. Kvaliteta bivanja, 3. Utesnjenost v stanovanju in 4. Funkcionalnost stanovanja, izključeno.

# Stanovanjski status

* 1. **Udeleženec razpisa, ki je brez stanovanja**

Točkuje se vlagatelj razpisa, ki je brezdomec ali prebiva v zasilnem bivališču (baraka in podobna bivališča) ali ima uradni naslov pri raznih organizacijah, društvih ipd. kot so na primer Center za socialno delo, Karitas, Rdeči križ ipd..

Vlagatelj razpisa zaprosi za dodelitev neprofitnega najemnega stanovanja v občini stalnega prebivališča, ki ga je imel pred namestitvijo, ali le s pridobitvijo uradnega naslova po tej točki.

# Vlagatelj razpisa prebiva v prostorih za začasno bivanje oziroma v drugih nestanovanjskih prostorih

Točkuje se vlagatelj razpisa, ki prebiva v:

* + - bivalni enoti, namenjeni začasnemu reševanju stanovanjskih potreb socialno ogroženih občanov ali v drugih nestanovanjskih prostorih;
    - v materinskem domu ali zatočišču – varni hiši, zavetišču, centru za pomoč žrtvam kaznivih dejanj;
    - drugih nestanovanjskih prostorih (uporaba ali preureditev raznih prostorov za nastanitev).

Če vlagatelj razpisa prebiva na enem izmed naslovov, navedenem v drugi alinei točke 1.2., lahko vlogo za pridobitev neprofitnega stanovanja vloži tudi v kraju oziroma občini, kjer ima prijavljeno začasno prebivališče.

# Vlagatelj razpisa, ki je najemnik ali podnajemnik tržnega stanovanja

Točkuje se udeleženec razpisa, ki ima sklenjeno najemno ali podnajemno pogodbo ali ima dokazila o plačevanju najemnine ali podnajemnine za tržno stanovanje.

# Vlagatelj razpisa prebiva v delavskem domu, stanovanjski skupini, študentskem domu ali je najemnik službenega stanovanja

Točkuje se vlagatelj razpisa, ki ima sklenjeno pogodbo o uporabi prostora, zgrajenega za nastanitev posameznikov (delavski dom) ali za najem stanovanja ali posameznih prostorov v okviru stanovanjske skupine, študentskega doma ali podobni nastanitvi.

Vlagatelj razpisa ima v najemu službeno stanovanje, iz najemne pogodbe pa je razvidno, da mu bo najemno razmerje preteklo prej kot v letu dni, ali mu je najemodajalec že podal odpoved najemnega razmerja.

# Vlagatelj razpisa prebiva v neprofitnem stanovanju po 29. členu tega pravilnika

Vlagatelj razpisa ima v najemu neprofitno stanovanje, ki ga je pridobil v najem na podlagi 29. člena Pravilnika, ki ureja dodeljevanje neprofitnih stanovanj v najem, ne glede na dovoljeni rok za prebivanje v predmetnem stanovanju.

# Vlagatelj razpisa prebiva pri starših, sorodnikih ali prijateljih

Točkuje se vlagatelj razpisa, ki razpolaga z dokazilom, da prebiva pri starših, sorodnikih ali prijateljih (potrdilo o stalnem prebivališču in gospodinjski skupnosti). Pri tem ni pomembno, če v stanovanju prebiva odplačno ali neodplačno.

# Vlagatelj razpisa je najemnik denacionaliziranega stanovanja

Točkuje se vlagatelj razpisa, ki je prejšnji imetnik stanovanjske pravice, v primeru njegove smrti pa njegov zakonec ali izvenzakonski partner, ki je imel ta položaj pred smrtjo najemnika in je z njim prebival.

# Vlagatelj razpisa je bivši hišnik

Točkuje se vlagatelj razpisa – bivši hišnik, ki je pravico do bivanja v hišniškem stanovanja pridobil pred uveljavitvijo stanovanjskega zakona v letu 1991, in sicer na podlagi najemne pogodbe ali drugega ustreznega akta in hišniška dela še opravlja ali del ne opravlja več zaradi upokojitve ali razlogov, ki niso nastali po njegovi krivdi ter za uporabo stanovanja plačuje tržno najemnino.

Kot bivši hišnik se šteje tudi vlagatelj razpisa, ki je hišniško stanovanje dobil v najem z namenom opravljanja sorodnih hišniških opravil kot so kurjač, čistilka in podobno. Po smrti bivšega hišnika se pravica do kandidiranja za dodelitev neprofitnega stanovanja prizna tudi njegovemu zakoncu ali zunajzakonskemu partnerju.

# Vlagatelj razpisa je bivši hišnik, zoper katerega je vložena tožba na izpraznitev stanovanja ali mu je že odpovedano najemno razmerje

Točkuje se vlagatelj razpisa, ki izpolnjuje pogoje, navedene pod točko 1.8., istočasno pa je vlogi že predložil pisno odpoved najemne pogodbe, ki jo je podpisala več kot polovica etažnih lastnikov po solastniških deležih in je rok za izselitev stanovanja že potekel ali pa odpovedni rok še teče, ali pa so etažni lastniki zoper njega vložili tožbo na izselitev, o čemer udeleženec predloži dokazilo.

# Vlagatelj razpisa je solastnik stanovanja v tretjinskem ali manjšem solastniškem deležu, ki ne presega 40% vrednosti primernega stanovanja in v tem stanovanju prebiva

Točkuje se vlagatelj, ki je solastnik stanovanja ali stanovanjske hiše ali drugega prostora, v katerem prebiva, njegov solastniški delež pa znaša največ tretjino in ne presega 40% vrednosti zanj oziroma za njegovo gospodinjstvo primernega stanovanja. Če je namreč vlagatelj solastnik v večjem deležu, ima večjo možnost odločitve glede ravnanja z njegovim lastniškim deležem.

# Kvaliteta bivanja

Praviloma gre za starejša stanovanja s pomanjkljivimi oziroma dotrajanimi instalacijami, za kletna, vlažna oziroma premalo osončena stanovanja, stanovanja s povsem nefunkcionalno razporeditvijo prostorov ipd., ki so ovrednotena z največ 170 točkami po sistemu točkovanja po Pravilniku o merilih za ugotavljanje vrednosti stanovanj in stanovanjskih stavb (Uradni list RS, št. [127/04](http://www.uradni-list.si/1/objava.jsp?sop=2004-01-5343) in [69/05](http://www.uradni-list.si/1/objava.jsp?sop=2005-01-3089)).

# Neprimerna površina stanovanja

Pri izračunu se upoštevajo podatki o površini stanovanja iz sklenjene najemne oziroma podnajemne pogodbe ali zapisnika o točkovanju stanovanja. Če gre za vlagatelja razpisa, ki prebiva pri starših, sorodnikih ali prijateljih, ali če vlagatelj nima sklenjene najemne ali podnajemne pogodbe ali, če prebiva v prostorih s souporabo določenih prostorov, se upošteva izjava udeleženca razpisa o površini dela stanovanja ali stanovanjske stavbe, ki jo ima vlagatelj v uporabi oziroma v souporabi.

Točke za preveliko stanovanje glede na število uporabnikov lahko pridobi le vlagatelj razpisa, ki prebiva v denacionaliziranem stanovanju. Stanovanje je preveliko, če za 20 m2 presega zgornji površinski normativ s plačilom lastne udeležbe in varščine iz 14. člena tega Pravilnika.

# Funkcionalnost stanovanja

* 1. **Stanovanje z arhitektonskimi ovirami**

Točke za stanovanje z arhitektonskimi ovirami lahko pridobi le vlagatelj razpisa oziroma njegov družinski član, ki je gibalno oviran. Točkuje se vlagatelj razpisa ali član gospodinjstva, ki je trajno vezan na uporabo invalidskega vozička.

# Stanovanje z vhodom neposredno z dvorišča

Točkuje se le v primeru, če je vhod neposredno v bivalne prostore.

# II. SOCIALNE RAZMERE

1. **Število članov gospodinjstva**
   1. **Število članov gospodinjstva, razvidnih iz ustreznega potrdila**

Točkuje se tudi nosečnost, izkazana s potrdilom zdravnika

# Družina s članom gospodinjstva, starim nad 65 let

Točkuje se, če vlagatelj razpisa veže dolžnost preživljanja člana gospodinjstva, starega nad 65 let.

# Ločeno življenje

* 1. **Ločeno življenje roditeljev in mladoletnih otrok, zaradi neprimernih stanovanjskih razmer**

Točkuje se le v primeru, če je iz odločbe o oddaji v rejništvo, v drugo družino ali zavod razvidno, da so razlog oddaje neprimerne stanovanjske razmere.

# Status roditelja, ki sam preživlja otroka (samohranilec)

Točkuje se v primeru, da roditelj sam preživlja otroka, kar dokazuje s potrdilom, da je preživnina neizterljiva, skladno z odločbo US, št. 1967 (Uradni list RS, št. 45/98). Točke iz tega naslova pripadajo tudi roditelju, ki uveljavlja preživnino preko preživninskega sklada.

# Zdravstvene razmere

Zdravstvene razmere, opredeljene v točki 7.1. in 7.2. se točkujejo v primeru, če vlagatelj izpolnjuje naslednja pogoja:

* da je iz predloženega zdravniškega potrdila (osebnega zdravnika) razvidno, da sam vlagatelj ali kateri od ostalih družinskih članov boleha za kronično boleznijo zgornjih dihal ali astmo in
* da so v zapisniku o točkovanju za stanovanje oziroma prostor v katerem prebiva, upoštevane odbitne točke za delno, pretežno ali vidno vlago ali če je predloženo dokazilo pristojnega izvedenca, ki izkazuje prisotnost vlage ali če le-to ugotovi komisija najemodajalca ob samem ogledu.

Vlagatelju razpisa, katerega stanovanjske razmere se točkujejo po točki 1.1. ali 1.2., se dodelijo točke za zdravstvene razmere brez upoštevanja druge alinee prejšnjega odstavka.

# III. PREDNOSTNE KATEGORIJE VLAGATELJEV

1. **Mlade družine, mladi**
   1. Določilo velja v primerih družin z najmanj enim otrokom, v kateri nobeden od staršev ni star več kot 35 let, pri čemer se kot mlade družine upoštevajo ne samo življenjske skupnosti obeh staršev in otrok, ampak vse druge družinske oblike. Za starost 35 let šteje 35 let, dopolnjenih v letu razpisa.

# Mladi

Določilo velja v primerih, če vlagatelj razpisa ni star več kot 30 let. Za starost 30 let šteje 30 let, dopolnjenih v letu razpisa.

# Družina z večjim številom otrok

**9.1. najmanj trije otroci**

Točkuje se vlagatelj razpisa, ki ima najmanj tri mladoletne otroke. Upošteva se tudi zdravniško izkazana nosečnost.

# za vsakega nadaljnjega otroka

Dodatno se točkuje vlagatelj razpisa, ki ima najmanj štiri oziroma več otrok. Upošteva se tudi zdravniško izkazana nosečnost.

# Invalidi in družine z invalidnim članom

Invalidnost se točkuje, kolikor ni zagotovljeno institucionalno varstvo:

## družini, ki živi z otrokom, ki ima zmerno, težje ali težko duševno ali težko telesno motnjo, ugotovljeno po pristojni komisiji (izvid in mnenje specialistične pediatrične službe oziroma odločbo po Zakonu o usmerjanju otrok s posebnimi potrebami (Uradni list RS, št.54/00);

* družini, katere vlagatelj ali odrasli družinski član je invalid (odločba pristojnega centra za socialno delo oziroma Zavoda za pokojninsko in invalidsko zavarovanje Slovenije oziroma Zavoda za zaposlovanje Republike Slovenije);
* družini, katere odrasli družinski član ima podaljšano roditeljsko pravico.

# Družina z manjšim številom zaposlenih

Določilo velja v primerih, če gre za družino, ki šteje najmanj tri člane in je zaposlen samo en družinski član oziroma če nihče od družinskih članov ni zaposlen.

# Državljani z daljšo delovno dobo, ki so brez stanovanja ali podnajemniki

Določilo velja v primerih, če gre za vlagatelja s 13 let (za moške) oziroma 12 let (za ženske) delovne dobe

# Žrtve nasilja v družini

Družinsko nasilje se točkuje na osnovi strokovnega mnenja pristojnega centra za socialno delo ter vladnih in nevladnih organizacij (materinski domovi, zatočišča-varne hiše, zavetišča, centri za pomoč žrtvam kaznivih dejanj), ki nudijo žrtvam nasilja psihosocialno pomoč.

Upoštevajo se potrdila zadnjega leta pred objavo javnega razpisa.

# Osebe s statusom žrtve vojnega nasilja

Zakon o žrtvah vojnega nasilja (Uradni list RS, št. [18/03](http://www.uradni-list.si/1/objava.jsp?sop=2003-01-0715) – uradno prečiščeno besedilo, [54/04](http://www.uradni-list.si/1/objava.jsp?sop=2004-01-2538) – ZDoh-1, [68/05](http://www.uradni-list.si/1/objava.jsp?sop=2005-01-3005) – odl. US, [61/06](http://www.uradni-list.si/1/objava.jsp?sop=2006-01-2567) – ZDru-1, [114/06](http://www.uradni-list.si/1/objava.jsp?sop=2006-01-4833) – ZUTPG, [72/09](http://www.uradni-list.si/1/objava.jsp?sop=2009-01-3184), [40/12](http://www.uradni-list.si/1/objava.jsp?sop=2012-01-1700)– ZUJF in [21/18](http://www.uradni-list.si/1/objava.jsp?sop=2018-01-0887) – ZNOrg) določa v 17. členu, da ima žrtev vojnega nasilja, ki nima rešenega stanovanjskega vprašanja, pri kandidiranju za socialna stanovanja prednost pred drugimi vlagatelji oziroma prosilci.

# Druge prednostne kategorije vlagateljev, skladno z drugim odstavkom 6. člena Pravilnika

Najemodajalci neprofitnih stanovanj lahko skladno s pooblastili po drugem odstavku 6. člena Pravilnika vključijo v razpis poleg prednostnih kategorij, ki jih našteva že pravilnik, tudi drugo oziroma druge prednostne kategorije, kar pa morajo v razpisu posebej utemeljiti.